Václav Postránecký

**Václav Postránecký** (* 8. september 1943, Praha† 7. máj 2019, Říčany) bol český herec, režisér a divadelný pedagóg.

## Život
Herectvu sa venoval ochotnícky už od svojho detstva, kedy bol členom Dismanovho rozhlasového detského súboru a ako dieťa si zahral aj v niekoľkých starších českých filmoch. Vyučil sa za zámočníka a v divadle pôsobil od začiatku 60. rokov 20. storočia. Už v roku 1956 sa objavil v detskej úlohe na scéne Tylovho divadla. V sezóne 1959/1960 bol javiskovým technikom v divadle F. X. Šaldy v Liberci, potom bol angažovaný ako herecký elév v Slováckom divadle v Uherskom Hradišti. Odtiaľ prešiel do brnianskeho Štátneho divadla, kde pôsobil v rokoch 1962 až 1969.

V roku 1968 bol ako víťaz súťaže divadelných novín na študijnom pobyte v Spojenom kráľovstve, v rokoch 1969 až 1978 pôsobil v činohernom súbore Mestských divadiel pražských. Od začiatku roka 1979 bol členom činohry Národného divadla v Prahe. 

Od 90. rokov pôsobil aj ako funkcionár Hereckej asociácie, ktorá udeľuje Ceny Thálie, pričom v rokoch 2005 – 2011 bol jej prezidentom. Sám v roku 1995 *Cenu Thálie* získal za postavu Podkolatova v inscenácii Gogoľovho *[[Revízor (divadelná hra)|Revízora]]*.

Bol úspešným rozhlasovým, televíznym a filmovým hercom. Účinkoval v asi 170. najmä televíznych filmoch. Zahral si jednu z hlavných postáv v divácky veľmi úspešnom filme *[[S tebou mě baví svět]]* z roku 1983. Stvárnil aj napr. milovníka života a krásnych žien vo filme *Konto separato*, starého otca v snímke *[[Jak se krotí krokodýli]]* či vinára v komediálnych filmoch *[[Bobule (film)|Bobule]]* a *[[2Bobule]]*. Účinkoval v seriáloch *[[Byl jednou jeden dům]]*, *[[Cirkus Humberto (seriál)|Cirkus Humberto]]* alebo *[[Četnické humoresky]]* a ďalších, asi 40 seriáloch. Poslednú hlavnú úlohu v seriáli *Krejzovi* už kvôli zhoršenému zdraviu nedokončil.

Okrem hrania tiež režíroval, v divadle (napr. veselohru so spevmi *Švejk*, Divadlo Hibernia,2008) i v televízii (horor *Travis*, 1996). Na FAMU vyučoval režisérov prácu s hercom.

Dlhodobo sa venoval i dabingu. Daboval Tima Allena v seriáli *Kutil Tim* (90. roky) či Bennyho Hilla v programe *Show Bennyho Hilla* (2000), opakovane aj Dustina Hoffmana či talianskeho komika Paola Villaggia. V roku 2005 mu bola udelená Cena Františka Filipovského za najlepší mužský dabérsky výkon vo francúzskej filmovej komédii *Zločin v raji*.

Na jar 2018 kvôli onkologickému ochoreniu podstúpil operáciu brušnej dutiny a chemoterapiu. Zomrel vo veku 75 rokov v rodinnom kruhu 7. mája 2019.

## Filmografia
* 1975 *[[Byl jednou jeden dům]]* (Přemek Tvaroh)
* 1977 *[[Jak se budí princezny]]* (záhradník)
* 1983 *[[S tebou mě baví svět]]* (dirigent Michal)
* 1983 ''Lietajúci Čestmír'' (pracovník ústavu)
* 1986 *Zlá krev* (Karel Pecold – uvedomelý robotník)
* 1988 *[[Cirkus Humberto (seriál)|Cirkus Humberto]]* (Kerholec)
* 1992 *[[Černí baroni (film)|Černí baroni]]* (generál)
* 1996 *Konto Separato* (Karel Zajíček)
* 1999 *Kašpárkovy rolničky* (lúpežník)
* 2001 *O víle Arnoštce* (kráľ Jindřich)
* 2002 *[[Brouk v hlavě (film)|Brouk v hlavě]]* (hoteliér Ferraillon)
* 2003 *Vše pro syna* (otec Václav)
* 2003 *Falešné obvinění* (Stevens)
* 2003 *[[Četnické humoresky]]* (Dalibor Kysela)
* 2003 *Bankrotáři* (priemyselník Bixby)
* 2005 *Loupežníci* (predavač benzínu Bořek)
* 2005 *Boháč a chudák* (kupec Čvančara)
* 2006 *Jak se krotí krokodýli* (dedo Pepík)
* 2007 *Příkopy* (Bohuslav Šmíd)
* 2007 *Kdo hledá, najde* (kráľ Karel)
* 2008 *[[Peklo s princeznou]]* (kráľ Bedřich)
* 2008 *[[Bobule (film)|Bobule]]* (Michalica, otec Klárky)
* 2009 *2Bobule* (Michalica, otec Klárky)
* 2010 *Cukrárna* (Karel Křemen)
* 2010 *Ach, ty vraždy* (riaditeľ Adámek)
*2011 *Vesnice roku* - študentský film
* 2012 *Dvanáct měsíčků *(Leden)
* 2013 *[[Doktoři z Počátků]]* (MUDr. Jan Panenka) – TV seriál
* 2014 *[[Vinaři]]* (Bedřich Pavlíček) – TV seriál
* 2016 *[[Bezva ženská na krku]]*
* 2016 *Strašidla* (ředitel školy Toman)
* 2017 *Bajkeři*
* 2018 *Ten, kdo tě miloval* (policejní vyšetřovatel Heřman)
* 2018 *Krejzovi* (Jan Krejza) – TV seriál
* 2018 *Když draka bolí hlava* (Drak)
* 2019 *Červeň*

## Úlohy v Národnom divadle
* 2012 – 2019: *Pán z Prasečkova* (Pán z Prasečkova – hlavná rola)
* 2012 – 2019: *Enron* (Ken Lay)
* 2011 – 2019: *Být či nebýt* (plk. Erhardt)
* 2010 – 2019: *Věc Makropulos* (Kolenatý)
* 2010 – 1. január  2013: *Čaj u pana senátora* (Lopuškin)
* 2004 – 2019: *Naši furianti* (Marek Ehrmann)

## Referencie

## Literatúra
* Eva Högerová, Ljuba Klosová, Vladimír Justl: *Faustovské srdce Karla Högera*, Mladá fronta, Praha, 1994, str. 189, ISBN 80-204-0493-7
* 
* 
* Kolektiv autorů: *Národní divadlo a jeho předchůdci*, Academia, Praha, 1988, str.&nbsp;388–9
* Miloš Smetana: *Jan Tříska,* nakl.&nbsp;XYZ, Praha, 2004, str.&nbsp;65, ISBN 80-903399-5-6
* 
* Marie Valtrová: *ORNESTINUM, Slavná éra Městských divadel pražských*, Brána, Praha, 2001, str.&nbsp;20, 30, 32, 78, 104, 132, 139, 146, 154, 164–173, 178, 192, ISBN 80-7243-121-8
* Marie Valtrová – Ota Ornest: *Hraje váš tatínek ještě na housle?*, Primus, Praha, 1993, str.&nbsp;260, 283, 328, 334, 365, ISBN 80-85625-19-9

## Externé odkazy
* Národné divadlo: http://archiv.narodni-divadlo.cz/ 
* 
* Václav Postránecký: Budúci Thálie by mohli priniesť zmeny
* Václav Postránecký na Dabingforum.cz

## Zdroj
* 

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Českí filmoví režiséri
Kategória:Herci Národného divadla (Praha)
Kategória:Vyučujúci na Akadémií múzických umení v Prahe
Kategória:Držitelia Ceny Thálie
Kategória:Osobnosti z Prahy